**Manyleb y swydd a’r person**

|  |  |
| --- | --- |
| **Teitl y swydd:** | **Swyddog Datblygu** |
| **Cyfeirnod:** | *MBS-034-25* |
| **Swyddfa:** | **Dr Altaf Hussain AS** |
| **Band cyflog:** | **1** |
| **Ystod cyflog**:  **(pro rata)** | **£32,351 - £45,380**  Disgwylir i bob aelod newydd o staff ddechrau ar raddfa isaf y band priodol. Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band. |
| **Oriau gwaith:** | **14.8 awr yr wythnos** |
| **Natur y penodiad\*:** | **Tymor Penodol tan fis Ebrill 2026 *(gyda'r posibilrwydd o'i wneud yn barhaol)*** |
| **Lleoliad:** | **Swyddfeydd Rhanbarthol / Hybrid** |

|  |
| --- |
| **Gwybodaeth ychwanegol:** |
| \*Math o benodiad: Os bydd yr Aelod yn ymddiswyddo, neu’n colli ei sedd mewn etholiad, bydd y swydd hon yn dod i ben. Yn achos swyddi o fewn Grŵp y Blaid, os bydd Arweinydd y Blaid yn newid, neu os bydd nifer Aelodau'r Grŵp yn newid, mae’n bosibl y daw’r swydd hon i ben. |
| Sylwer y gallai'r swydd hon fod yn destun gwerthusiad. Gellir adolygu’r rôl, y cyfrifoldebau a’r cyflog cysylltiedig er mwyn sicrhau cysondeb â nodau ac amcanion yr Aelod. Dylai ymgeiswyr fod yn barod ar gyfer newidiadau posibl yn seiliedig ar anghenion busnes yr Aelod. |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhywedd, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran. |
| Er gwybodaeth, bydd y penodiad yn amodol ar eirdaon a gwiriad diogelwch. |

|  |
| --- |
| **Diben y swydd** |
| Cysylltu ag etholwyr a sefydliadau sydd wedi’u lleoli yn y rhanbarth, neu sydd â buddiannau yn y rhanbarth.  Trefnu cyfarfodydd ac ymweliadau yn y Rhanbarth  Rhoi cymorth i'r Aelod yn ystod ei waith yn y Rhanbarth.  Gweithredu fel cynrychiolydd yr aelodau mewn digwyddiadau/fforymau/cyfarfodydd yn y rhanbarth.  Datblygu strategaeth gyhoeddusrwydd a goruchwylio’r broses o’i chyflawni. |

|  |
| --- |
| **Prif ddyletswyddau** |
| 1. Sefydlu a datblygu cysylltiadau cadarn â'r wasg, y cyfryngau a sefydliadau yn y Rhanbarth er mwyn hyrwyddo gwaith yr Aelod o’r Senedd 2. Cynllunio a datblygu strategaethau, a threfnu ymgyrchoedd cyhoeddusrwydd. 3. Trafod â’r Aelodau o’r Senedd/Rheolwyr Swyddfa a nodi unrhyw agweddau ar eu gwaith a allai fod o ddiddordeb i’r cyfryngau. 4. Gwneud gwaith ymchwil ar gyfer datganiadau i'r wasg a datganiadau eraill i'r cyfryngau, cyn eu paratoi a'u hysgrifennu. 5. Rhoi cyhoeddusrwydd i ddyletswyddau’r Aelod o’r Senedd. 6. Canfod unrhyw ddigwyddiadau sydd ar y gweill a allai gynnig cyfleoedd ar gyfer sylw yn y cyfryngau. 7. Cynrychioli’r Aelod mewn modd proffesiynol ac effeithiol wrth ymdrin â’r cyfryngau, etholwyr a chyrff allanol eraill. 8. Trefnu cyfweliadau i'r Aelod o’r Senedd a rhoi cymorth o ran ymdrin yn effeithiol â cheisiadau o'r fath 9. Trefnu cynadleddau i'r wasg ar ran yr Aelod o’r Senedd. 10. Llunio adroddiadau print ac ar-lein rheolaidd, yn hysbysu'r cyhoedd ac aelodau'r blaid o’r gwaith a wneir gan yr Aelod o’r Senedd 11. Gweithio'n rhagweithiol, gan ragweld gofynion yr Aelod a'r Grŵp o ran cyhoeddusrwydd. 12. Chwilio am yr holl gyfleoedd i hyrwyddo amcanion yr Aelod o’r Senedd a gwella ei ddelwedd gyhoeddus |

|  |
| --- |
| **Manyleb y person** |
| Cyfeiriwch at y meini prawf hanfodol isod wrth lenwi'r rhan ‘Gwybodaeth i gefnogi eich cais’ ar y ffurflen gais.  **Gwybodaeth a phrofiad hanfodol**   * Profiad sylweddol o weithio’n effeithiol yn y wasg ysgrifenedig, y diwydiant darlledu neu ar-lein, neu’r sector cysylltiadau cyhoeddus yn ddelfrydol mewn amgylcheddol wleidyddol neu debyg. * Profiad o ddatblygu a gweithredu strategaeth gyfathrebu a threfnu ymgyrchoedd cyhoeddusrwydd. * Gwybodaeth a dealltwriaeth o dechnegau ymdrin â’r cyfryngau, gan gynnwys llunio datganiadau i'r wasg * Dealltwriaeth o'r angen i fynd i'r afael â gwahaniaethu ac i hyrwyddo cyfle cyfartal ac egwyddorion Nolan ar gyfer bywyd cyhoeddus, ac ymrwymiad i'r materion hyn   **Cymwysterau hanfodol**   * Gradd neu gymhwyster cyfatebol mewn pwnc perthnasol, neu * gymhwyster ffurfiol, e.e. NVQ lefel 4 neu gymhwyster cyfatebol yn y cyfryngau neu ym maes cyfathrebu.   **Sgiliau ac ymddygiadau hanfodol**   * Sgiliau rhyngbersonol effeithiol a'r gallu i feithrin perthnasoedd ar draws ffiniau proffesiynol ag aelodau o’r wasg a’r cyfryngau. * Sgiliau cyfathrebu rhagorol – gyda'r gallu i ysgrifennu a siarad yn glir a chryno a chynhyrchu papurau briffio a hysbysiadau i'r wasg, gan ddefnyddio amrywiaeth o becynnau TG, gan gynnwys rhaglenni Microsoft Word, Outlook ac Excel; * Sgiliau trefnu, cynllunio a chyflwyno effeithiol gyda'r gallu i weithio'n hyblyg a mynd i’r afael ag ystod o dasgau; * Gweithio'n rhagweithiol gyda chyn lleied o oruchwyliaeth â phosibl; * Y gallu i achub y blaen, esgor ar syniadau a chyfathrebu eitemau newyddion yn effeithiol; * Gallu dangos sensitifrwydd, cyfrinachedd a dealltwriaeth o'r angen i adlewyrchu barn y Blaid mewn modd sy'n adlewyrchu cyfle cyfartal ac nad yw'n ymfflamychol, yn ansensitif, yn enllibus, yn athrodus neu'n ddifenwol; * Dealltwriaeth dda o faterion cyfoes a materion sy’n berthnasol i Gymru;   **Meini prawf dymunol**   * Dealltwriaeth o faterion cyfoes a phynciau sy’n berthnasol i Gymru a’r ardal leol, a diddordeb yn system wleidyddol Cymru * Y gallu i weithio drwy gyfrwng y Gymraeg a’r Saesneg * Yn arddel amcanion a gwerthoedd y blaid * Deiliad Trwydded Yrru lawn y DU â mynediad at gerbyd |